wannaphong/clean_thaiwikipedia huggingface dataset:
# แซม สมิธ
แซมูเอล เฟรเดอริก สมิธ  (เกิด 19 พฤษภาคม ค.ศ. 1992) เป็นที่รู้จักในชื่อ แซม สมิธ (Sam Smith) เป็นนักร้องและนักแต่งเพลงชาวอังกฤษ เขาเกิดในกรุงลอนดอน เมื่อเติบโตขึ้นในเมืองชนบทที่ประเทศอังกฤษ เขาเริ่มร้องเพลงเมื่ออายุได้แปดขวบ ในขณะนั้นเขาได้มีส่วนร่วมในการทำงานกับละครเพลง

ในปี ค.ศ. 2013 เป็นปีที่สมิธเริ่มสร้างชื่อเสียงจากการร่วมงานกับนอตี บอย ในซิงเกิลอันดับ 1 "ลาลาลา" ที่ทำให้สมิธชนะรางวัลโมโบอวอร์ด 2013 ในสาขาเพลงยอดเยี่ยม หลังจากนั้น เขาได้ร่วมทัวร์คอนเสิร์ตกับดิสโคลเชอร์ ในงานเทศกาลดนตรีใหญ่ ๆ หลายต่อหลายงาน ไม่ว่าจะเป็นแกลสตันเบอรี ไปจนถึงโคเชลลาและแวร์เฮาส์ โปรเจกต์ รวมทั้งขึ้นแสดงสดกับนอตี บอยในงานโมโบ 

ในปี ค.ศ.  2015 สมิธได้เข้าชิงรางวัลแกรมมี่มากถึง 6 สาขา และกวาดรางวัลมาได้ถึง 4 รางวัล ได้แก่ ศิลปินหน้าใหม่ยอดเยี่ยม, บันทึกเสียงแห่งปี, เพลงแห่งปีจาก "Stay With Me" และอัลบั้มป๊อปแห่งปี "In the Lonely Hour""แซม สมิธ"เป็นตัวเองจึงสำเร็จ khaosod.co.th ในปีเดียวกัน สมิธได้รับเลือกให้ร้องเพลง "ไรทิงส์ออนเดอะวอลล์" เพลงประกอบภาพยนตร์ องค์กรลับดับพยัคฆ์ร้าย (Spectre) ภาพยนตร์ลำดับที่ 24 ในชุดเจมส์ บอนด์Sam Smith to sing Bond's Spectre theme tune - BBC News "ไรทิงส์ออนเดอะวอลล์" ยังทำให้สมิธชนะรางวัลลูกโลกทองคำและรางวัลออสการ์ สาขาเพลงนำภาพยนตร์ยอดเยี่ยม อีกด้วย

หลังจากเขาประสบความสำเร็จกับอัลบั้ม อินเดอะโลนลีอาเวอร์ สมิธได้ทำรายสถิติจากกินเนสบุ๊ค ในหัวข้อ "อัลบั้มที่ติดชาร์ตยาวนานที่สุดในอังกฤษ" นานถึง 69 สัปดาห์ และ "Writing's On The Wall" กลายเป็นเพลงประกอบภาพยนตร์เจมส์ บอนด์เพลงแรกที่ติดชาร์ตอันดับ 1 ในชาร์ตซิงเกิลแห่งสหราชอาณาจักรVideo: Double record joy for 007 singer Sam Smith guinnessworldrecords.com

 ประวัติ 
 ชีวิตในวัยเด็ก 

 อาชีพ  
 2012-13: งานช่วงแรก 

 2014-ปัจจุบัน ประสบความสำเร็จทั่วโลก 

 ชีวิตส่วนตัว 
แซมเล่าว่าตั้งแต่เด็กเขาเผชิญแรงกดดันด้านภาพลักษณ์ร่างกายหรือ Body Image เพราะรูปร่างที่อ้วนกลม ตอนอายุ 8 ขวบเขาขอให้คุณแม่เขียนจดหมายส่งให้อาจารย์ เพื่อจะได้ไม่ต้องว่ายน้ำในวิชาพลศึกษา และเมื่ออายุได้ 11 ปี ปัญหาด้านการโดนล้อและความไม่มั่นใจในตัวเองก็รุนแรงขึ้น จนเขาต้องไปพบแพทย์และมีการดูดไขมันที่หน้าอกตอนอายุ 12 เพราะร่างกายเขาผลิตฮอร์โมนเอสโตรเจนมากเกินไป (ฮอร์โมนหลักของเพศหญิง)
แซมยังได้เปิดเผยว่าเขาเป็นคนประเภท Non-Binary ที่ไม่แบ่งแยกเพศว่าเป็นผู้หญิงหรือผู้ชาย โดยบอกว่า “เหมือนมีสงครามขนาดย่อมอยู่ในร่างกายและความคิดฉันเสมอ…บางครั้งฉันก็คิดเหมือนผู้หญิง และบางครั้งก็ถามตัวเองว่า อยากแปลงเพศไหม”

 สตูดิโออัลบั้ม 

 In the Lonely Hour (2014)
 The Thrill of It All (2017)
 Love Goes (2020)
 Gloria (2023)

 ทัวร์คอนเสิร์ต 
 In the Lonely Hour Tour (2015)
 The Thrill of It All Tour (2018)
# อาลี โมฮัมเหม็ด เกดี
อาลี โมฮัมเหม็ด เกดี (,) (เกิด 2 ตุลาคม พ.ศ. 2495) เป็นนายกรัฐมนตรีของรัฐบาลกลางเปลี่ยนผ่านแห่งโซมาเลียตั้งแต่ พ.ศ. 2547 ถึง พ.ศ. 2550 เขาเป็นที่รู้จักในแวดวงทางการเมืองเมื่อได้รับการแต่งต้งเป็นนายกรัฐมนตรีในเดือนพฤศจิกายน พ.ศ. 2547 เขาเป็นพันธมิตรกับเผ่าอับกาอัล เผ่าย่อยของเผ่าฮาวีเยของโมกาดิชู หนึ่งในสี่ของชนเผ่าที่มีประสิทธิภาพมากที่สุดของโซมาเลีย เขารอดอย่างหวุดหวิดจากการโจมตีฆ่าตัวตายในบ้านของเขาซึ่งมีมีผู้เสียชีวิตอย่างน้อย 7 คนในวันที่ 3 มิถุนายน พ.ศ. 2550
# ซาลิม อะลิโยว์ อิโบรว์
ซาลิม อะลิโยว์ อิโบรว์ (,) เป็นนักการเมืองชาวโซมาลี เขาทำหน้าที่เป็นรักษาการนายกรัฐมนตรีโซมาเลียเป็นระยะเวลาสั้น ๆ ในปี พ.ศ. 2550 ตั้งแต่เดือนมกราคมถึงเดือนตุลาคม พ.ศ. 2557 อิโบรว์ได้ดำรงตำแหน่งรัฐมนตรีว่าการกระทรวงสิ่งแวดล้อมและปศุสัตว์ของโซมาเลีย ปัจจุบันเขาเป็นรัฐมนตรีว่าการกระทรวงยุติธรรมและกิจการรัฐธรรมนูญของโซมาเลีย
# วอลเลย์บอลหญิงชิงแชมป์ยุโรป 1993
วอลเลย์บอลหญิงชิงแชมป์ยุโรป 1993  เป็นครั้งที่ 18 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองเบอร์โน และ ซลีน, สาธารณรัฐเช็ก ระหว่างวันที่ 24 กันยายน – 2 ตุลาคม พ.ศ. 2536

การแบ่งกลุ่ม

กลุ่ม A - เบอร์โน

กลุ่ม B - ซลีน

รอบสุดท้าย

อันดับการแข่งขัน

 อันดับ  ทีม4.5.6.7.8.9.
# อัลบิเร็กซ์ นีงาตะ
อัลบิเร็กซ์ นีงาตะ  เป็นสโมสรฟุตบอลอาชีพจากเมืองนีงาตะ จังหวัดนีงาตะ ประเทศญี่ปุ่น ปัจจุบันได้กลับมาเล่นอยู่ในเจ1 ลีก หลังจากชนะเลิศเจลีก ดิวิชัน 2 ในฤดูกาล 2022

อัลบิเร็กซ์ นีงาตะ มีฐานแฟนบอลที่เหนียวแน่นที่สุดสโมสรหนึ่งในเจลีก โดยในปี 2003 ขณะที่เล่นอยู่ในเจลีก ดิวิชัน 2 มีสถิติแฟนบอลเข้าชมการแข่งขันเฉลี่ยถึง 30,000 คน ต่อฤดูกาล และเมื่อเลื่อนชั้นขึ้นมาเล่นในเจลีก ดิวิชัน 1 มีจำนวนแฟนบอลเพิ่มขึ้นเฉลี่ยถึง 38,000 คน ในปี 2004 และ 40,000 คน ในปี 2005

เกียรติประวัติ
 เจ2 ลีก
 ชนะเลิศ (2) : 2003, 2022 "แนะนำสโมสร : อัลบิเร็กซ์ นีงาตะ" . ประวัติ สืบค้นเมื่อ 25 กรกฎาคม 2011
 โฮกูชิเน็ตสึฟุตบอลลีก
 ชนะเลิศ (3) : 1986, 1996, 1997
 รองชนะเลิศ (1) : 1992
 ชาไกจินคัพ
 รองชนะเลิศ (1) : 1995
 โตโยต้า พรีเมียร์คัพ
 รองชนะเลิศ (1) : 2016
# วอลเลย์บอลหญิงชิงแชมป์ยุโรป 1987
วอลเลย์บอลหญิงชิงแชมป์ยุโรป 1987  เป็นครั้งที่ 15 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองยูเปน, Auderghem และ เกนต์, ประเทศเบลเยียม ระหว่างวันที่ 25 กันยายน – 3 ตุลาคม พ.ศ. 2530

การแบ่งกลุ่ม

กลุ่ม A - ยูเปน

กลุ่ม B - เกนต์

รอบสุดท้าย

อันดับการแข่งขัน

 อันดับ  ทีม4.5.6.7.8.9.10.11.12.
# เท็น (อัลบั้ม)
เท็น (Ten) เป็นอัลบั้มชุดที่หกของวงแบล็คเฮด ออกจำหน่ายเมื่อวันที่ 16 สิงหาคม พ.ศ. 2548 โดยอัลบั้มนี้เป็นการฉลองครบรอบ 10 ปีของวง และยุ่น วิโรจน์ เจริญพิพัฒน์สิน ก็ได้กลับมาเป็นมือกลองอีกครั้งหนึ่งหลังจากที่ไปทำธุรกิจส่วนตัวอยู่พักใหญ่ ส่วนแนวเพลงยังคงเน้นดนตรีออลเทอร์นาทิฟร็อกเช่นเดิม เนื้อหาของเพลงจะค่อนข้างพูดถึงในเรื่องของผู้ใหญ่มากกว่าประวัติวงแบล็คเฮด (Blackhead) และในบางแง่มุมของอัลบั้มนี้ยังแสดงให้เห็นถึงเอกลักษณ์ของวัฒนธรรมไทย โดยเพลงที่ได้รับความนิยม อาทิ ไม่จำเป็นต้องดีที่สุด ใจร้าย ที่ไหนก็มี และมีความสุขหรือเปล่า

 รายชื่อเพลง    
 	 เหนือฟ้ายังมีฟ้า	
 	 ไม่จำเป็นต้องดีที่สุด	
 	 โชคชะตา	
 	 น้องเอย	
 	 ขอลอง	
 	 ใจร้าย	
 	 กระบี่อยู่ที่ใจ	
 	 เบื่อรำคาญ	
 	 ที่ไหนก็มี	
 	 มีความสุขหรือเปล่า
# 3-ฟอสโฟกลีเซอเรต
3-ฟอสโฟกลีเซอเรต (3-Phosphoglyceric acid; 3PG) หรือกลีเซอเรต 3-ฟอสเฟต (glycerate 3-phosphate; GP) เป็นสารประกอบที่มีคาร์บอนสามโมเลกุลพบในวัฏจักรคัลวิน   เกิดจากการแตกตัวของสารตัวกลางที่มีคาร์บอน 6 ตัวที่เกิดหลังการตรึง CO2 

ไกลโคไลซิส
 1,3-bisphospho--glycerate 3-phosphoglycerate kinase 3-phospho--glycerate Phosphoglyceromutase 2-phospho--glycerate 100px   100px   image:2-phospho-D-glycerate_wpmp.png ADP ATP   75px 75px ADP ATP         3-phosphoglycerate kinase   Phosphoglyceromutase

วัฏจักรคัลวิน
glycerate 3-phosphate 2 โมเลกุล จะถูกรีดิวซ์ให้กลายเป็น  glyceraldehyde 3-phosphate (GALP) 2 โมเลกุล ซึ่งเป็นสารประกอบแรกที่เกิดขึ้นในวัฏจักร 

การสังเคราะห์กรดอะมิโน
Glycerate 3-phosphate เป็นสารตั้งต้นสำหรับ เซอรีน, และสามารถสร้างเป็น ซืสทีอีน และ ไกลซีน
# ณิชาวรินทร์ อรุณรุ่งไพศาล
ณิชาวรินทร์ อรุณรุ่งไพศาล (เกิด 26 ธันวาคม พ.ศ. 2529) ชื่อเล่น ตุ๊กติ๊ก, สิริ เป็นนักแสดงหญิงชาวไทย จบการศึกษาระดับปริญญาตรีจาก Hans-Bockler-Berufsschule ประเทศเยอรมนี ได้เข้าประกวด มิสไทยแลนด์เวิลด์ 2011 ติด 10 คนสุดท้าย และได้แข่งขันรายการ The Acting Queen ช่อง โมเดิร์นไนน์ทีวี ปี 2553ประวัติ สิริ ณิชาวรินทร์ อรุณรุ่งไพศาล

 ผลงาน 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3 

| rowspan = "1" align="center"| 2556 ||align="center"| ชาติเจ้าพระยา  ||align="center"| แอนนา มารี
|-
| rowspan = "1" align="center"| 2558 ||align="center"| ชาติเจ้าพระยา ตอน สิงห์สี่แคว ||align="center"| แอนนา มารี
|-
| rowspan = "1" align="center"| 2559 ||align="center"| บุษบาหน้าตลาด ||align="center"| กรกนก เทวประสิทธิ์
|-
| rowspan = "1" align="center"| 2560 ||align="center"| แผนร้ายลงท้ายว่ารัก ||align="center"| เพชรชมพู ประกายเพชร ณ อยุธยา (พิ้งค์)
|-
| rowspan = "1" align="center"| 2561 ||align="center"| นักสู้เทวดา ||align="center"| วันทนีย์ (วรรณ)
|-
| rowspan = "2" align="center"| 2562 ||align="center"| ชุมแพ ||align="center"| กุหลาบ
|-
|  align="center"| นายยิ้มมะยมหวาน || align="center"| จตุชไม (สี่)
|-
| rowspan = "1" align="center"| 2565 ||align="center"| บุญหล่นทับ ||align="center"| 
|-
|}

 ละครโทรทัศน์ทั้งหมดด้านล่างนี้ออกอากาศทางช่อง 3 เอสดี 

| rowspan = "1" align="center"| 2559 ||align="center"| เจ้าจอม ||align="center"| น้อย
|-
| rowspan = "2" align="center"| 2560 ||align="center"| กุหลาบราคี ||align="center"| พิมพ์พาย บัวมงคล (พิมพ์)
|-
|align="center"| หมอเทวดา ||align="center"| อรอินทร์ (อร)
|-
|}

 ละครโทรทัศน์ทั้งหมดด้านล่างนี้ออกอากาศทางGMM 25

| rowspan = "1" align="center"| 2562 ||align="center"| รักนี้หัวใจเราจอง ||align="center"| นลินี
|-
|}

 มิวสิควีดีโอ 
 La nuova stella di Broadway by Cesare Cremonini
# อูว์แบร์ รีฟวซ์
อูว์แบร์ รีฟวซ์, ซีซี โอคิว (13 กรกฎาคม ค.ศ. 1932 – 13 ตุลาคม ค.ศ. 2023) เป็นนักดาราศาสตร์ฟิสิกส์ชาวแคนาดาเชื้อสายฝรั่งเศสและเป็นผู้เผยแพร่วิทยาศาสตร์อย่างง่ายผ่านสื่อต่าง ๆ

นอกจากนี้ เขายังเคยแสดงความเห็นในเชิงบวกต่อเครื่องเร่งอนุภาคขนาดใหญ่ว่าอาจก่อให้เกิดการเปลี่ยนแปลงของวงการฟิสิกส์อนุภาคตลอดกาล"ฮอว์กิง" ทำ "ฮิกกส์" เดือดหลังวางร้อยเหรียญ พนัน "เซิร์น" ไม่เจออนุภาคพระเจ้า

 ชีวิตส่วนตัว 
รีฟวซ์เข้าเรียนที่วิทยาลัยฌ็อง-เดอ-เบรเบิฟ ซึ่งเป็นวิทยาลัยหลักสูตรภาษาฝรั่งเศสที่มีชื่อเสียงของมอนทรีออล เขาได้เป็นผู้อำนวยการฝ่ายวิจัยศูนย์เพื่อการวิจัยทางวิทยาศาสตร์แห่งชาติฝรั่งเศสตั้งแต่ปี ค.ศ. 1965 และปัจจุบันอาศัยอยู่ที่กรุงปารีส ประเทศฝรั่งเศส โดยเขามักจะพูดผ่านทางโทรทัศน์เพื่อการส่งเสริมทางวิทยาศาสตร์

 ชีวิตช่วงต้น 
รีฟวซ์เกิดที่มอนทรีออล เขาสำเร็จการศึกษาระดับปริญญาตรีในสาขาฟิสิกส์จากมหาวิทยาลัยมอนทรีออลในปี ค.ศ. 1953 และสำเร็จหลักสูตรวิทยาศาสตรมหาบัณฑิตจากมหาวิทยาลัยแมคกิลล์ในปี ค.ศ. 1955 กับวิทยานิพนธ์เรื่อง "การก่อเกิดโพซิโตรเนียมในไฮโดรเจนและฮีเลียม" และได้รับวุฒิปริญญาเอกจากมหาวิทยาลัยคอร์เนลในปี ค.ศ. 1960 ซึ่งวิทยานิพนธ์ปริญญาเอกของเขาคือ "ปฏิกิริยานิวเคลียร์ความร้อนที่เกี่ยวข้องกับนิวเคลียสแสงปานกลาง" ตั้งแต่ปี ค.ศ. 1960 ถึง 1964 เขาได้สอนวิชาฟิสิกส์ที่มหาวิทยาลัยมอนทรีออลและทำงานเป็นที่ปรึกษาให้แก่องค์การนาซา

 เกียรติประวัติและผลงาน 
 ค.ศ. 1976 เขาได้รับการแต่งตั้งเป็นอัศวินแห่งเครื่องอิสริยาภรณ์กิตติคุณแห่งชาติ (ประเทศฝรั่งเศส)
 ค.ศ. 1986 เขาได้รับการแต่งตั้งเป็นอัศวินแห่งเครื่องอิสริยาภรณ์เลฌียงดอเนอร์ (ประเทศฝรั่งเศส) แล้วได้รับการเลื่อนชั้นเป็นนายทหารในปี ค.ศ. 1994 และได้เป็นนายกองในปี ค.ศ. 2003
 ค.ศ. 1991 เขาได้รับการแต่งตั้งเป็นนายทหารแห่งเครื่องราชอิสริยาภรณ์แห่งประเทศแคนาดา และได้รับการเลื่อนชั้นเป็นนายกองในปี ค.ศ. 2003
 ค.ศ. 1994 เขาได้รับการแต่งตั้งเป็นนายทหารแห่งเครื่องราชอิสริยาภรณ์แห่งชาติของรัฐควิเบก
 ดาวเคราะห์ 9631 อูว์แบร์รีฟวซ์ ได้รับการตั้งชื่อตามรีฟวซ์ : ดูที่ความหมายของชื่อดาวเคราะห์น้อย (9501-10000)

 ผลงานตีพิมพ์ที่สำคัญ
# เบสิค
เบสิค (Basic) เป็นสตูดิโออัลบั้มชุดที่สี่ของวงแบล็คเฮด ออกจำหน่ายเมื่อวันที่ 15 ธันวาคม พ.ศ. 2543 โดยอัลบั้มนี้จะเน้นความสดของดนตรี ไม่ปรุงแต่งสังเคราะห์มากนักตามชื่ออัลบั้มซึ่งเหมาะกับศิลปินฝึกหัดมากที่สุด และเป็นอัลบั้มเดียวที่อานนท์ นักร้องนำของวงไว้หนวด โดยเพลงที่เป็นที่รู้จักของคนทั่วไปในอัลบั้มนี้ อาทิเช่น คุ้มมั้ย ยอมรับ ใจฉันอยู่กับเธอ เหล้าจ๋า Medley 2000 และรักคือ

 รายชื่อเพลง    
คุ้มมั้ย
 ยอมรับ		
 ใจฉันอยู่กับเธอ		
 กลืน		
 เหล้าจ๋า medley		
 ใครมาเอามันไปไหน		
 รักคือ		
 ลืม		
 แล้วแต่เธอ		
 เท่านั้นเหรอ
# เพียว (อัลบั้ม)
เพียว (Pure) เป็นอัลบั้มชุดที่สามของวงแบล็คเฮด ออกจำหน่ายเมื่อเดือนพฤษภาคม พ.ศ. 2542 โดยอัลบั้มนี้จะเน้นแนวเพลงแบบฟังสบาย ๆ จังหวะสนุก ๆ เป็นหลัก โดยมีเพลงดังอย่างเพลง "ยิ่งโตยิ่งสวย" และ "อยู่ไปไม่มีเธอ" โดยผลจากการออกอัลบั้มนี้ ทำให้แบล็คเฮดเป็นที่รู้จักของคนทั่วประเทศในทันทีเป็นอันดับ 3 รองจากซิลลี่ ฟูลส์ และโลโซ

 รายชื่อเพลง    
 	 ยิ่งโต ยิ่งสวย	
 	 รักเธอกับฟักทอง	
 	 อยู่ไป ไม่มีเธอ	
 	 อย่ามีปัญหาบ่อย	
 	 หมดใจ	
 	 โอกาส	
 	 ดีอยู่แล้ว	
 	 ถาม	
 	 สู้มั้ย	
 	 อย่าเสียน้ำตา
# ทีม็อน เว็ลเลินร็อยเทอร์
ทีม็อน ยานิส เว็ลเลินร็อยเทอร์  นายทวารชาวเยอรมันจากสโมสร ชัลเคอ 04 ในศึก บุนเดิสลีกา 

 ประวัติ  
ทีม็อนเกิดเมื่อวันที่ 3 ธันวาคม 2538 เป็นลูกชายของ อิงโก เว็ลเลินร็อยเทอร์ นักการเมืองชื่อดังของเยอรมันซึ่งปัจจุบันเป็นประธานสโมสร คาลส์รูเออ 

 ระดับสโมสร 
ทีม็อนได้ประเดิมสนามในนามทีมชุดใหญ่เมื่อวันที่ 3 กุมภาพันธ์ 2558 ในนัดที่ทีม ราชันสีน้ำเงิน เปิดบ้านที่ เฟลตินส์ อารีน่า เสมอกับทีม เสือใต้ บาเยิร์น มิวนิก 1-1 โดยลงสนามแทน ฟาเบียน กีเฟอร์ นายทวารมือ 2 ในช่วงครึ่งหลัง

ต่อมาเขาได้ลงเล่นในศึก ยูฟ่า แชมเปี้ยนส์ ลีก เป็นตัวจริงนัดแรกเมื่อวันที่ 18 กุมภาพันธ์ 2558 ในนัดที่ชัลเคอเปิดบ้านพบกับทีม ราชันชุดขาว เรอัลมาดริด ซึ่งเขาก็ทำผลงานได้ดีถึงแม้ทีมจะแพ้ไป 0-2
# กัมพูชาพรีเมียร์ลีก
กัมพูชา พรีเมียร์ลีก เป็นการแข่งขันฟุตบอลลีกอาชีพ ระดับสูงสุดของประเทศกัมพูชา ก่อตั้งเมื่อปี พ.ศ. 2525 มีจำนวนสโมสรเข้าร่วมแข่งขันทั้งสิ้น 8 ทีม

รายชื่อสโมสรฤดูกาล 2023–24 
The 2023–24 Cambodian Premier League season has welcomed fresh teams and faces, with Prey Veng Football Club and ISI Dangkor Senchey FC joining the league. These teams met the demanding national club license requirements, joining stalwarts like Phnom Penh Crown and Visakha Football Club. Despite being the 2022 second league champions, EDC Club Premium did not join the top tier this season due to not meeting the comprehensive licensing criteria. Prey Veng FC and ISI Dangkor Senchey FC have expressed their readiness for the league, with ISI Dangkor Senchey FC notably announcing seven new signings.

 ทีม ที่ตั้ง สนาม ความจุฤดูกาลที่แล้วLast Cambodian Premier League title Angkor Tiger Siem Reap Province Hanuman Stadium 5,030 Cambodian Premier League (6th) - Boeung Ket Phnom Penh Olympic National Stadium 35,000 Cambodian Premier League (5th) 2020 ISI Dangkor Senchey Phnom Penh AIA Stadium KMH PARK 3,000 Cambodian League 2 (2nd) - Kirivong Sok Sen Chey จังหวัดตาแก้ว Kirivong Sok Sen Chey Stadium 350 Cambodian Premier League (8th) - Nagaworld จังหวัดกำปงสปือ Kampong Speu Stadium 3,000 Cambodian Premier League (4th) 2018 Phnom Penh Crown Phnom Penh Smart RSN Stadium 5,010 Cambodian Premier League (1st) 2022 พระขรรค์ราช สวายเรียง จังหวัดสวายเรียง Svay Rieng Stadium 2,060 Cambodian Premier League (2nd) 2019 Prey Veng Prey Veng Province Prey Veng Stadium 1,200 Cambodian League 2 (5th) - Tiffy Army Phnom Penh RCAF Old Stadium 14,750 Cambodian Premier League (7th) - Visakha Phnom Penh Prince Stadium 15,000 Cambodian Premier League (3rd) -

ทำเนียบสโมสรชนะเลิศ (ตั้งแต่ปี 2007)
 2007: นากาเวิลด์ 
 2008: พนมเปญ คราวน์ 
 2009: นากาเวิลด์ 
 2010: พนมเปญ คราวน์ 
 2011: พนมเปญ คราวน์ 
 2012: บอง เกต อังกอร์
 2013: พระขรรค์ราช สวายเรียง 
 2014: พนมเปญ คราวน์
 2015: พนมเปญ คราวน์ 
 2016: บอง เกต อังกอร์
 2017: บอง เกต อังกอร์
 2018: นากาเวิลด์ 
 2019: พระขรรค์ราช สวายเรียง 
 2020: บอง เกต 
 2021: พนมเปญ คราวน์ 
 2022: พนมเปญ คราวน์ 
 2023–24: พระขรรค์ราช สวายเรียง 
 ดูเพิ่ม 
 ฟุตบอลในประเทศกัมพูชา
# ตากลับ
ตากลับ (; โรมะจิ: Chotangan) เป็นปลาทองที่มีต้นกำเนิดอยู่ในประเทศจีน ชาวญี่ปุ่นเรียกกันว่า "โซเตนกัง" ซึ่งมีความหมายว่า ปลาตาดูฟ้าดูดาวหรือตามุ่งสวรรค์ สาเหตุเนื่อจากปลาทองชนิดนี้มีตาหงายกลับขึ้นข้างบนผิดจากปลาทองชนิดอื่นๆ นั่นเอง เคยมีนิทานจีนอยู่เรื่องหนึ่งเล่าต่อกันว่าปลาตัวนี้เกิดขึ้นในสมัยราชาภิเษกฮ่องเต้จีนพระองค์หนึ่ง โดยองค์ฮ่องเต้ได้ทอดพระเนตรลงในบ่อปลาก็พบว่าปลาทองตัวนี้ได้พลิกตาขึ้นมาจ้องมองพระองค์คล้ายกับต้องการแสดงการคารวะสรรเสริญพระองค์ มีบางตำนานได้กล่าวไว้ว่า ปลาทองพันธุ์ตาโปน ซึ่งถูกนำไปเลี้ยงไว้ในไหที่มีปากแคบ ทำให้ปลาต้องคอยแหงนตาขึ้นมองข้างบนอยู่ตลอดเวลา เนื่องจากแสงสว่างภายในไม่เพียงพอ จนกระทั่งทำให้ตาของปลาหงายขึ้นตลอดกาล ซึ่งเรื่องที่กล่าวมาทั้งหมดนี้เป็นเพียงเรื่องที่ชาวจีนเล่าขานกันมาแต่โบราณกาล สำหรับประวัติแท้จริงของต้นกำเนิด ปลาทองพันธุ์นี้ยังไม่มีหลักฐานยืนยันเป็นที่แน่ชัด 

ลักษณะของปลาทองชนิดนี้จะมีลำตัวคล้ายกับปลาทองหัวสิงห์ แต่ครีบและหางจะไม่ตั้งแผ่เหมือนปลาทองพันธุ์หัวสิงห์ ในสมัยแรกนั้น ปลาทองพันธุ์นี้มีครีบหางที่ยาว ความยาวของหางพอๆ กับความยาวของลำตัว สีของตัวปลาเป็นสีส้มออกทองเป็นปลาที่ไม่มีครีบกระโดงหลังเหมือนปลาทองพันธุ์หัวสิงห์ ต่อมาในราวปี ค.ศ. 103 ชาวญี่ปุ่นได้นำปลาชนิดนี้ไปเลี้ยงและผสมพันธุ์จนได้ปลาทองพันธุ์ตากลับที่มีครีบหางสั้นกว่าพันธุ์ดั้งเดิมของจีน ซึ่งชาวญี่ปุ่นได้ตั้งชื่อปลาชนิดนี้ว่า chotagan และนับตั้งแต่นั้นเป็นต้นมาปลาทองพันธุ์นี้ก็เป็นที่รู้จักและนิยมเลี้ยงกันแพร่หลายมากขึ้น แต่เนื่องจากปลาทองพันธุ์นี้เป็นปลาที่ค่อนข้างเลี้ยงยาก สาเหตุเพราะปลาทองสายพันธุ์นี้ตาไม่ค่อยดีและมีประสาทสัมผัสในการดมกลิ่นที่ดีคล้ายกับปลาทองพันธุ์ตาโปนทั้งหลาย ซึ่งถ้าเราให้อาหารสดที่ยังมีชีวิตปลามักว่ายไล่กินไม่ค่อยทันเพราะมองไม่ค่อยเห็น ดังนั้นการเลี้ยงปลาชนิดนี้จึงควรให้อาหารตรงหน้าเพื่อให้ปลาอมองเห็นได้ชัด และไม่ควรเลี้ยงปลาทองพันธุ์นี้ร่วมกับปลาทองพันธุ์อื่น เพราะมันอาจถูกรังแกหรือถูกปลาทองตัวอื่นแย่งกินอาหารหมด www.thaigoodview.com
# วากิ้น
วากิ้น (; โรมะจิ: wakin) เป็นปลาทองสายพันธุ์หนึ่งที่มีแหล่งกำเนิดที่ประเทศจีน ในช่วงราชวงศ์จิน มันคือบรรพบุรุษของปลาทองตัวอ้วนกลมทั้งหลาย เมื่อปี 1502 วากิ้นได้ถูกนำเข้ามายังประเทศญี่ปุ่น ยุคมุโระมะจิ ในจังหวัดโอะซะกะ และซะไก วากิ้นในประเทศไทยมีฟาร์มบางที่ที่เพาะวากิ้นกันอยู่ แต่ไม่ค่อยได้รับความนิยมมากนัก  ลักษณะของสายพันธุ์ลำตัวเรียวยาว และใหญ่ มีครับหางเดียว และคู่ สีบนลำตัวสีส้ม, สีแดง เป็นต้น

วากิ้นสามารภแบ่งได้เป็น 2 ประเภท
1. วากิ้นฟุนะ(วากิ้นดั้งเดิม) ที่มีลักษณะหางเดียว หรือหางทู
2. วากิ้น ที่มีลักษณะหางสามแฉก
# ออลเอ็กเซส
รายละเอียด 
เอ็ม. แชโดวส์ พูดถึงออลเอ็กเซสไว้ว่า "วิดีโอนี้ใช้เวลาถึงแปดปีในการถ่ายทำ เราไม่อยากเอาเปรียบแฟน ๆ ด้วยการออกวิดีโอการแสดงธรรมดา ๆ แต่ว่าเราอยากตอบแทนแฟนของเราด้วยการให้เขาได้เห็นว่าอะไรทำให้เพื่อนรักห้าคนมากิน นอน และใช้ชีวิตด้วยกันในแบบอะเว็นจด์เซเวนโฟลด์ ดีวีดีนี้จะเผยทุกอย่างตั้งแต่ชีวิตหลังเวทีจนถึงการแสดงครั้งแรก ๆ ของพวกเราในบ้านเกิด เราจะไม่ทิ้งรายละเอียดอะไรที่แฟน ๆ ถามถึงในหลายปีที่ผ่านมานี้ ต่างจากดีวีดีคอนเสิร์ตจำเจพวกนั้นนี่จะเป็นสารคดีที่คุณสามารถหยิบมาดูได้เรื่อยๆ"

 วิดีโอหลัก 
เนื้อเรื่องหลักของออลเอ็กเซสเป็นสารคดีเกี่ยวกับความเป็นมาของวงตั้งแต่เริ่มก่อตั้งจนกระทั่งถึงช่วงทัวร์อัลบั้มซิตีออฟอีวิล เนื้อหาถูกแบ่งออกเป็นตอนต่างๆดังนี้

 "Intro"
 "Huntington Beach"
 "How the Band Met"
"Naming the Band"
 "Friends & Family"
 "Individual Names"
 "The Deathbat"
 "40's In The Park"
 "Chain Reaction"
 "Getting Signed"
 "Early Touring"
 "Album Recording"
 "Warped Tour"
 "Our Fans"
 "Ozzfest"
 "Day off with A7X"
 "Playing with Metallica"
 "Closing"

 บันทึกการแสดงสด 
บันทึกการแสดงสดของอะเว็นจด์เซเวนโฟลด์จากการแสดงที่บอลรูมแฮมเมอร์สไตน์, นิวยอร์กซิตี้ ระหว่างการทัวร์ปี 2006 มีทั้งหมดสี่เพลง ดังนี้:
 "Beast and the Harlot"
 "Trashed and Scattered"
 "Syn's Guitar Solo"
 "Bat Country"

 มิวสิกวิดีโอ 
ประกอบด้วยมิวสิกวิดีโอเพลงจากอัลบั้มเวกกิงเดอะฟอลเลนและซิตีออฟอีวิลรวมกันเป็นสี่เพลง โดยทั้งหมดจะมีโบนัสเป็นคลิปเสียงพากย์สมาชิกในวง และผู้กำกับมิวสิกวิดีโอแต่ละตัวรวมอยู่ด้วย มิวสิกวิดีโอทั้งสี่ได้แก่:
 "Unholy Confessions"
 "Bat Country" (มีเสียงพากย์จากผู้กำกับมิวสิกวิดีโอ Marc Klasfeld.)
 "Beast and the Harlot" (มีเสียงพากย์จากผู้กำกับมิวสิกวิดีโอ Tony Petrossian.)
 "Seize the Day" (มีเสียงพากย์จากผู้กำกับมิวสิกวิดีโอ , Wayne Isham, และเบื้องหลังการถ่ายทำ)

 ฉากที่ถูกตัดออกไปและตอนพิเศษ 
ประกอบด้วยวิดีโอตัวเต็มของฉากบางฉากที่ปรากฏในวิดีโอหลัก
 "Tattoo Tour"
 "Practice Garage"
 "Beer Break"
 "M. Shadows Sings w/ Korn "
 "Grapes In The Mouth"
 "Symphony In The Studio"
 "Hotel Drunks"
 "A7X Covers 'Walk by Pantera' (เสียงเท่านั้น)"
 "Crazy Rev"
 "Dog On Drugs"
 "Drunks"
 "Making of Seize the Day"
 "Painting Tour"
 "M. Shadows Deleted Nude Scene"

 บุคคลที่เกี่ยวข้อง 
อะเว็นจด์เซเวนโฟลด์
เอ็ม. แชโดวส์ - ร้องนำ
Zacky Vengeance - จังหวะกีตาร์
เดอะเรฟ - กลอง
Synyster Gates - กีตาร์
Johnny Christ - กีตาร์เบส

ฝ่ายผลิต
 กำกับโดย: ราฟา อัลคันทารา
 โปรดิวซ์โดย: อดัม คุค แอนด์ คอร์ เอนเตอร์เทนเมนต์ จำกัด 
 เอ็กเซ็กคิวทิฟโปรดิวเซอร์: เดวิน ซาร์โน ทำงานให้กับ Warner Bros. Records

 การฉายในโรงภาพยนตร์ 
ออลเอ็กเซสถูกฉายในโรงภาพยนตร์เฉพาะบางแห่งในสหรัฐอเมริกาในวันที่ 16 กรกฎาคม 2007 หนึ่งวันก่อนที่ออลเอ็กเซสจะถูกวางจำหน่าย โรงภาพยนตร์ที่ฉายมีทั้งหมดหกแห่ง ดังนี้
 Mann Chinese 6 Hollywood ใน                Los Angeles, CA
 Charter Center Theatre ใน                  Huntington Beach, CA
 Ultrastar Theatres Mission Valley ใน      San Diego, CA
 Parsippany Cinema 12 ใน                   Parsippany, NJ
 Emagine Novi ใน                           Detroit, MI
 Harkins Tempe Marketplace 16 ใน           Tempe, AZ
 Tivoli Theatre ใน                         St. Louis, MO
# ก้อนหินก้อนนั้น
"ก้อนหินก้อนนั้น" เป็นซิงเกิลของ ศิรินทิพย์ หาญประดิษฐ์ ในปี พ.ศ. 2547 จากอัลบั้ม Time Machine ประพันธ์เนื้อร้องโดย นิติพงษ์ ห่อนาค, แต่งทำนองโดย วีรภัทร์ อึ้งอัมพร, เรียบเรียงโดย โกมล บุญเพียรผล ออกจำหน่ายครั้งแรกในวันที่ 28 กันยายน พ.ศ. 2547

การตอบรับ
เพลง ก้อนหินก้อนนั้น ได้อันดับสูงสุด 9 จากการจัดอันดับของ SWEET CHART 89.5 FM ในชาร์ตของ SWEET CHART 89.5 FM Top Chart 20 ประจำวันที่ 4 กุมภาพันธ์ พ.ศ. 2548 

ชาร์ต
ชาร์ต (พ.ศ. 2548)อันดับสูงสุด SWEET CHART 89.5 FM Top Chart 20อันดับเพลง ประจำสัปดาห์นี้ 6 กุมภาพันธ์ 2548 เริ่มที่ SWEET CHART 89.5 FM (20 อันดับ) ประจำวันศุกร์ที่ 4 กุมภาพันธ์ 2548 #212 9
# ทมิตา อนุศิลป์
ทมิตา อนุศิลป์   (ชื่อเดิม จุฑารัตน์) เป็นนักแสดง นางแบบ นางงาม และพิธีกรชาวไทย มีผลงานสร้างชื่อ  จากละครเรื่อง สงครามนางงาม ประวัติ กรุ๊ป จุฑารัตน์ อนุศิลป์  รับบทเป็น ใบข้าว เกิดเมื่อวันที่ 28 กันยายน 2539 จบการศึกษาระดับมัธยม จากวิทยาลัยนาฏศิลปจันทบุรี และจบการศึกษาระดับปริญญาตรี จากคณะนิเทศศาสตร์ สาขาการโฆษณา มหาวิทยาลัยกรุงเทพ มีความสามารถพิเศษคือ รำไทย

 ประวัติ 
ทมิตา อนุศิลป์ หรือ กรุ๊ป เกิดเมื่อวันที่ 28 กันยายน พ.ศ. 2539 เกิดที่อำเภอเขาสมิง จังหวัดตราด มีพี่น้อง 3 คน มีพี่สาว 1 คน มีพี่ชาย 1 คน กรุ๊ปเป็นน้องคนเล็ก จบมัธยมศึกษาจากวิทยาลัยนาฏศิลปจันทบุรี
ปัจจุบันจบการศึกษาจากคณะนิเทศศาสตร์ สาขาการโฆษณา มหาวิทยาลัยกรุงเทพ

 ผลงาน 
 ละครโทรทัศน์ 
 ปี  เรื่อง  รับบท  ช่อง  หมายเหตุ  พ.ศ. 2557-2558  สงครามนางงาม  สุพรรณิกา บุญเลิศ (ใบข้าว)  ช่องวัน  พ.ศ. 2558  เซน...สื่อรักสื่อวิญญาณ จ๋า  ททบ.5 รับเชิญ ตอน รถส่งตาย จัดรัก วิวาห์ลวง  จุฑารัตน์ อนุศิลป์ (กรุ๊ป)  ช่องวัน 31  รับเชิญ พ.ศ. 2559  เรือนร้อยรัก อ่อน  เพชฌฆาตดาวโจร  มะลิวัลย์  รับเชิญ สงครามนางงาม 2  สุพรรณิกา บุญเลิศ (ใบข้าว)  รับเชิญ พ.ศ. 2560  ชายไม่จริงหญิงแท้  โมนิก้า  ล่า  โบว์  รับเชิญ พ.ศ. 2566  พิภพมัจจุราช พิมพ์   ช่อง 7HDรับเชิญ  พ.ศ. 2567  หวานรักต้องห้าม (บัวปริ่มน้ำ) พรรษา  ช่อง 3 เอชดี

 ซิตคอม 
 ปี  เรื่อง  รับบท  ช่อง หมายเหตุ  พ.ศ. 2558  มือปราบกุ๊กกุ๊กกู๋  แตงอ่อน  ช่องวัน 31  นักแสดงประจำ พ.ศ. 2560  เป็นต่อ 2017  ใบเฟิร์น  รับเชิญตอน เด็กใคร..ใครก็หวง พ.ศ. 2561  ชะนีหนีคาน  ริบบิ้น  รับเชิญตอน ภารกิจพิชิตปาน พ.ศ. 2562  สุภาพบุรุษสุดซอย  นางฟ้า  รับเชิญตอน นางฟ้าพาทัวร์ พ.ศ. 2563  เสือ ชะนี เก้ง  โม  รับเชิญตอน ผีเสื้อ

 รายการโทรทัศน์ 
 ปี  รายการ  ช่อง  หมายเหตุ พ.ศ. 2568The Spoon ช้อนทองคำ 2025ช่อง 7HDพิธีกรผู้ช่วย
# ฟุนะ
ฟุนะ (; โรมะจิ: funa) เป็นปลาทองป่าในแหล่งน้ำธรรมชาติของประเทศจีน ที่มีรูปร่างเรียวยาวคล้ายกับปลาทั่วๆไป มีสีเขียวเข้ม และสีน้ำตาล แต่ดั้งเดิมถือเป็นปลาที่นิยมนำมาเป็นอาหารจนถึงปัจจุบัน ชาวบ้านเลี้ยงฟุนะไว้ในบ่อ บริเวณบ้านเพื่อไว้เป็นอาหาร และได้เกิดลูกปลาที่แตกต่างจากพ่อแม่ คือมีสีส้ม ชาวบ้านในระแวกนั้นจึงสนใจและได้เลี้ยงไว้ จนมีการพัฒนามาเป็นปลาทองสายพันธุ์ต่างๆในปัจจุบัน ซึ่งชาวจีนจะเรียกปลาทองฟุนะที่หาได้ตามแหล่งน้ำธรรมชาติว่า chi yu 

thumb|200px|ฟุนะที่วางขายตามตลาดเพื่อนำไปประกอบอาหารในประเทศจีนwww.petippai.com
# วาโตไน
วาโตไน (; โรมะจิ: watounai) เป็นปลาทองที่มีแหล่งกำเนิดมาจากประเทศญี่ปุ่น มีลักษณะคล้ายวากิ้น แตกต่างกันกันที่วาโตไนมีครีบที่ยาวกว่า มันได้รับการผสมสายพันธุ์ระหว่าง วากิ้น - ริวกิ้น ในช่วงต้นของศตวรรษที่ 20 ของประเทศญี่ปุ่น  www.gyoogle.net